AfriForum-lede verdra nie rommel of besoedeling in hul buurte nie. Die aktiewe span van die Vanderbijlpark-tak en talle ander besorgde inwoners het op 3 November 2018 ’n veld wat as ’n deurloop in die noorde van die SW5-buurt gebruik word, getakel en skoongemaak. Sakgrouers skeur gereeld vullissakke in dié deurloop oop, terwyl inwoners ook onwettig tuinvullis en bourommel daar stort. Dit is uiteraard ’n gesondheidsrisiko – die span het selfs dierkarkasse gevind.